Les universitats catalanes ofereixen diversos cursos de postgrau adreçats al personal docent que tenen com a finalitat proporcionar una formació tècnica o una especialització científica o professional.
El moment actual de nova ordenació del sistema educatiu fa més necessari que professionals de l'ensenyament obtinguin alguna especialització no prevista en els plans d'estudi anteriors o bé adquireixin uns coneixements científics o tècnics que reverteixin en la millora de la seva pràctica docent.
És en aquest sentit que, tal com preveu el Pla de formació permanent del Departament d'Ensenyament, es volen arbitrar diverses mesures de foment d'aquestes iniciatives vinculades a la pràctica dels professionals del sistema educatiu.
Una de les mesures acordades ha estat la concessió d'ajuts per al pagament del cost dels drets d'inscripció o matrícula als cursos universitaris de postgrau per als alumnes que compleixin els requisits establerts en aquesta Ordre, entre altres, l'acreditació de la inscripció i assistència als esmentats cursos durant l'any acadèmic 1999-00.
De conformitat amb el que estableix el Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya, modificat per la Llei 25/1998, de 31 de desembre, de mesures administratives, fiscals i d'adaptació a l'euro, i per la Llei 4/2000, de 26 de maig, de mesures fiscals i administratives;
En ús de les facultats atribuïdes per l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Convocar concurs públic per a la concessió d'ajuts per al pagament de drets d'inscripció o matrícula en els cursos universitaris de postgrau per al curs acadèmic 1999-00 que consten a l'annex 2 d'aquesta Ordre.
Aprovar les bases reguladores que regeixen aquesta convocatòria, les quals figuren a l'annex 1 d'aquesta Ordre.
Aquests ajuts es lliuraran amb càrrec al crèdit 06.02.482.02/8 del pressupost vigent, per un import màxim de 25.070.000 ptes.
Els ajuts esmentats no tenen caràcter recurrent.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
És objecte de subvenció el cost de la matrícula o drets d'inscripció als cursos universitaris de postgrau que s'indiquen a l'annex 2.
Pot sol·licitar aquests ajuts el professorat d'ensenyament no universitari en actiu amb destinació en centres docents públics del Departament d'Ensenyament, el professorat de centres docents privats concertats que estigui en nòmina de pagament delegat del Departament d'Ensenyament, els professionals dels serveis educatius del Departament d'Ensenyament, els inspectors d'Ensenyament, i els inspectors al servei de l'administració educativa adscrits a llocs de treball de la Inspecció d'Ensenyament.
La informació sobre aquesta convocatòria està disponible a l'adreça electrònica http://www.xtec.es/sgfp.
—4 Criteris per a la concessió dels ajuts
4.1 Cada persona pot optar a l'ajut només per un sol curs de postgrau.
No es podrà sol·licitar ajut per a un curs per al qual ja va ser concedit un ajut en convocatòries anteriors.
L'import màxim de l'ajut de cada curs s'indica a l'annex 2 d'aquesta Ordre, i s'ha establert segons el cost de la matrícula, de la durada i de la temàtica del curs.
L'import de cada ajut s'establirà d'acord amb les sol·licituds rebudes i el màxim establert.
Aquest import estarà subjecte a la corresponent retenció en concepte d'IRPF.
4.2 Quant a la temàtica, aquesta convocatòria es restringeix a:
Cursos d'especialització d'educació infantil i primària: educació física, educació musical, educació infantil, pedagogia terapèutica i trastorns de l'audició i llenguatge.
Cursos organitzats d'acord amb un esquema bàsic de programa proposat per la Subdirecció General de Formació Permanent, tenint en compte les noves necessitats del sistema educatiu.
Cursos de direcció, gestió i organització de centres educatius.
—5 Presentació de sol·licituds i terminis
5.1 Qui desitgi prendre part en aquesta convocatòria ha de presentar una sol·licitud, segons el model que es trobarà a disposició de les persones interessades a la seu central del Departament d'Ensenyament, a les seves delegacions territorials i a l'adreça electrònica http://www.xtec.es/sgfp, la qual s'adreçarà al director general d'Ordenació Educativa.
5.2 Les sol·licituds es poden presentar a la seu central del Departament d'Ensenyament, a les seves delegacions territorials o en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992), modificada per la Llei 4/1999, de 13 de gener, des del dia següent de la data de publicació d'aquesta Ordre al DOGC, i fins al 30 de setembre de 2000.
En cas que s'opti per presentar la sol·licitud en una oficina de correus, es farà en sobre obert perquè sigui datada i segellada pel personal de l'oficina de correus abans de ser certificada.
5.3 A la sol·licitud, s'hi han de fer constar:
b) Les dades identificatives del curs per al qual se sol·licita l'ajut.
c) Les dades bancàries, en el cas del professorat de centres docents privats concertats que estigui en nòmina de pagament delegat del Departament d'Ensenyament.
d) Una declaració de no haver demanat cap ajut o beca per al curs per al qual se sol·licita l'ajut, o bé, si s'escau, declaració dels ajuts o beques demanats o rebuts, amb especificació del concepte pel qual s'han rebut i de la seva quantia.
Qualsevol falsedat en les dades que es fan constar a la sol·licitud comportarà l'exclusió de la persona sol·licitant.
A la sol·licitud cal adjuntar la documentació següent:
a) Certificat de la persona que dirigeix el curs en què s'indiqui que el sol·licitant està inscrit al curs i hi ha assistit regularment.
També cal fer constar l'import que la persona sol·licitant ha abonat en concepte de matrícula.
b) Certificat de la direcció del centre o del cap de la unitat respectiva en què es faci constar que la persona sol·licitant exerceix actualment en aquell centre o unitat.
En el cas de centres docents privats concertats es farà constar també que la persona sol·licitant està en nòmina de pagament delegat del Departament d'Ensenyament.
c) Informe valoratiu sobre el desenvolupament del curs, el grau d'interès i els aspectes més destacats.
No s'acceptarà cap documentació que no hagi estat lliurada conjuntament amb la sol·licitud.
La selecció dels participants, la farà una comissió constituïda a aquest efecte, que estarà formada pels membres següents:
El subdirector general de Formació Permanent, o la persona en qui delegui, que actuarà com a president.
La cap del Servei de Planificació i Programació de la Subdirecció General de Formació Permanent.
El cap del Servei d'Execució i Avaluació de Programes de la Subdirecció General de Formació Permanent, que actuarà com a secretari.
Els membres d'aquesta comissió estaran afectats per les causes d'abstenció i recusació previstes als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
—8 Procediment de concessió dels ajuts
8.1 Transcorregut el termini de presentació de sol·licituds, la comissió de selecció farà pública als taulers d'anuncis de la seu central del Departament d'Ensenyament i de les seves delegacions territorials la llista provisional de sol·licituds admeses, no admeses i excloses.
Les persones interessades podran presentar reclamacions contra aquesta llista provisional davant la comissió de selecció durant un termini de deu dies hàbils, a comptar des de l'endemà de la seva publicació als taulers d'anuncis esmentats.
Durant aquest mateix termini, les persones interessades podran esmenar, si s'escau, els defectes en la documentació presentada.
8.2 Les reclamacions presentades s'estimaran o es desestimaran en la resolució que aprovi la llista definitiva de sol·licituds admeses, no admeses i excloses, que es farà pública als taulers d'anuncis de la seu central del Departament d'Ensenyament i de les seves delegacions territorials.
Un cop publicada aquesta llista definitiva, es procedirà a tramitar la corresponent ordre de pagament.
Es consideraran estimades les sol·licituds d'ajuts no resoltes per resolució expressa dins el termini de sis mesos a comptar des de la data d'acabament del termini de presentació de sol·licituds, sempre i quan hi hagi suficient disponibilitat pressupostària.
8.3 Es delega en el director general d'Ordenació Educativa la facultat de resoldre aquesta convocatòria.
Contra la resolució definitiva, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, a comptar des de l'endemà de la seva publicació als taulers d'anuncis esmentats al paràgraf anterior, de conformitat al que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació als taulers d'anuncis de la seu central del Departament d'Ensenyament i de les seves delegacions territorials, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
—9 Obligacions dels beneficiaris
9.1 Els beneficiaris dels ajuts objecte d'aquesta convocatòria estaran obligats a facilitar tota la informació que els sigui requerida pels òrgans de control de l'Administració.
9.2 L'aplicació dels fons percebuts per al compliment de la finalitat subvencionada es justificarà mitjançant l'aportació dels documents a) i b) esmentats a la base 6 de l'annex 1 d'aquesta Ordre.
9.3 La inexactitud de les dades aportades o l'incompliment per part del beneficiari de les obligacions que es derivin de la concessió de l'ajut, podrà donar lloc a la revocació de l'import atorgat.
—1 Direcció i gestió de centres educatius.
—2 Direcció i gestió de centres educatius.
—3 Especialistes en pertorbacions del llenguatge i l'audició.
—4 Especialistes en pertorbacions del llenguatge i l'audició.
—5 Formació en educació en valors.
Institut de Ciències de l'Educació.
—6 Especialistes en pertorbacions del llenguatge i l'audició.
—7 Especialistes en pertorbacions del llenguatge i l'audició.
—11 Direcció de centres educatius.
—12 Formació de professors de tecnologia.
Unitat de Formació de Formadors.
—15 Atenció a la diversitat a l'ESO.